งูสวัดเกิดในผู้ที่เคยเป็นอีสุกอีใสมาแล้วเท่านั้น ใช่หรือไม่
ใช่ งูสวัดเกิดจากเชื้อไวรัสอีสุกอีใส 
งูสวัดเป็นโรคที่พบบ่อย เกิดในผู้ที่เคยเป็นอีสุกอีใสมาแล้วเท่านั้น การติดเชื้อครั้งแรกไวรัสจะแพร่กระจายทำให้เกิดตุ่มน้ำใสตามผิวหนังทั่วร่างกาย อาจมีไข้ ปวดศีรษะ ปวดหลัง เจ็บคอ และไอร่วมด้วย เรียกการติดเชื้อไวรัสตัวนี้ครั้งแรกว่าอีสุกอีใส chickenpox ซึ่งมักเป็นในช่วงวัยเด็ก 

ในช่วงที่ไวรัสแพร่กระจาย ไวรัสจะไปฝังตัวในไขสันหลังและอยู่ในระยะสงบได้นานหลายปี วันร้ายคืนร้ายไวรัสจะถูกกระตุ้น และเจริญเติบโตตามเส้นประสาทที่ฝังตัวออกมาสู่ผิวหนังทำให้เกิดงูสวัดขึ้น มักพบงูสวัดในผู้ใหญ่โดยเฉพาะในผู้สูงอายุ แต่ก็อาจพบในเด็กได้ งูสวัดเป็นโรคที่ติดต่อได้ แต่ผู้ที่ได้รับเชื้อจะแสดงอาการของการเป็นอีสุกอีใส เพราะงูสวัดเกิดจากเชื้อในตัวเองของผู้เคยเป็นอีสุกอีใสมาก่อน 

การติดต่อของงูสวัดผ่านทางแผลจากการที่ตุ่มน้ำแตกที่ผิวหนัง และในบางกรณีเกิดผ่านทางจมูกและลำคอ โรคงูสวัดพบได้บ่อยไหม งูสวัดเป็นโรคที่พบได้บ่อย คือพบได้ ๒-๓ รายต่อประชากร ๑๐๐๐ คนต่อ ๑ ปี พบในหญิงและชายเท่าๆ กัน พบบ่อยในผู้สูงวัยและมักมีอาการรุนแรง โดยผู้ที่มีอายุเกิน ๘๐ ปี เกือบร้อยละ ๕๐ มีโอกาสเป็นงูสวัด ในเด็กและวัยผู้ใหญ่ตอนต้นพบงูสวัดน้อย ส่วนผู้ที่เป็นเอดส์ มะเร็งต่อมน้ำเหลือง มะเร็งชนิดอื่นๆ ภาวะภูมิต้านทานต่ำ ผู้ที่ได้รับการปลูกถ่ายไต และไขกระดูก มีโอกาสเป็นงูสวัดมากกว่าผู้ที่มีร่างกายปกติดี อาการของงูสวัดเป็นอย่างไรบ้าง อาการของงูสวัดที่พบบ่อยคืออาการปวด ซึ่งอาจเป็นรุนแรงมาก เป็นเพียงจุดเดียว หรือปวดร้าว
อายุรศาสตร์ (อายุรศาสตร์) - Internal Medicine